На основу члана 13. Закона о подстицајима у пољопривреди и руралном развоју ("Службени гласник Републике Србије" број 10/2013, 142/2014, 103/2015, 101/2016, 35/2023, 92/2023), члана 14. Закона о пољопривреди и руралном развоју ("Сл. гласник РС", бр. 41/2009, 10/2013 - др. закон, 101/2016, 67/2021 - др. закон и 114/2021) и члана 37. став 1. тачка 7. Статута Града Ниша ("Службени лист Града Ниша", број 88/2008, 143/2016 и 18/2019), Скупштина Града Ниша на седници од \_\_\_\_\_\_\_\_\_\_\_\_\_\_\_\_ 2023. године, донела је

О Д Л У К У

О ПОСТУПКУ ДОНОШЕЊА И РЕАЛИЗАЦИЈЕ ПРОГРАМА МЕРА ПОЉОПРИВРЕДНЕ ПОЛИТИКЕ И МЕРА ПОЛИТИКЕ РУРАЛНОГ РАЗВОЈА ЗА ПОДРУЧЈЕ ГРАДА НИША

Члан 1.

 Овом Одлуком уређује се поступак доношења и реализације програма подршке за спровођење пољопривредне политике и политике руралног развоја за подручје Града Ниша, надлежни орган за доношење, односно реализацију програма и начин обезбеђења средстава.

 Члан 2.

 Пољопривредна политика и политика руралног развоја Града Ниша обухвата мере и активности које се предузимају у циљу раста производње и стабилности дохотка произвођача, раста конкурентности уз прилагођавање захтевима домаћег и иностраног тржишта и техничко-технолошког унапређења сектора пољопривреде, одрживог управљања ресурсима и заштите животне средине и унапређења квалитета живота у руралним подручјима.

Члан 3.

 Градско веће Града Ниша доноси програм подршке за спровођење пољопривредне полотике и политике руралног развоја за подручје Града Ниша за текућу годину уз претходну сагласност Mинистарства пољопривреде, шумарства и водопривреде, а у складу са законом и прописима којима се уређује област подстицаја у пољопривреди и руралном развоју.

 Градско веће Града Ниша доноси и друге програме од значаја за развој пољопривреде и рурални развој.

 Градска управа за имовину и одрживи развој израђује и предлаже програме развоја пољопривреде и руралног развоја Градском већу Града Ниша.

Члан 4.

 Извештај о спровођењу мера пољопривредне политике и политике руралног развоја усваја Градско веће Града Ниша, по истеку текуће буџетске године и доставља Министарству пољопривреде, шумарства и водопривреде, а у складу са одредбама закона.

Члан 5.

 Градска управa за имовину и одрживи развој одређује се као орган надлежан за реализацију мера утврђених програмом подршке пољопривредне политике и мера политике руралног развоја и других програма од значаја за развој пољопривреде и руралног развоја, у складу са законом и другим прописима.

 Градска управa за имовину и одрживи развој може доносити акте којима се ближе утврђује начин и поступак реализације мера пољопривредне политике и политике руралног развоја.

 Градска управa за имовину и одрживи развој утврђује садржину и елементе конкурса или јавног позива за избор корисника средстава на основу програма и расписује исте.

Члан 6.

 Средства за спровођење пољопривредне политике и политике руралног развоја за подручје града обезбеђују се у буџету Града Ниша.

Члан 7.

 Даном ступања на снагу ове Одлуке, престаје да важи Одлука о оснивању Буџетског фонда за пољопривреду и рурални развој Града Ниша ("Службени лист Града Ниша" број 90/2013, 98/2015, 138/2017).

 Права и обавезе настале на основу Одлуке о оснивању Буџетског фонда за пољопривреду и рурални развој града Ниша ("Службени лист Града Ниша" број 90/2013, 98/2015, 138/2017), даном ступања на снагу ове одлуке преузима Градска управа за имовину и одрживи развој у складу са Законом о буџетском систему.

Члан 8.

 Ова одлука ступа на снагу осмог дана од дана објављивања у ''Службеном листу Града Ниша'“.

Број : \_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_ године

**СКУПШТИНА ГРАДА НИША**

Председник

 др Бобан Џунић

ОБРАЗЛОЖЕЊЕ

 Правни основ за доношење Одлуке о поступку доношења и реализације програма мера пољопривредне политике и политике руралног развоја за подручје Града Ниша, садржан је у члану 13. Закона о подстицајима у пољопривреди и руралном развоју ("Службени гласник Републике Србије" број 10/2013, 142/2014, 103/2015, 101/2016, 35/2023, 92/2023) и члану 14. Закона о пољопривреди и руралном развоју ("Сл. гласник РС", бр. 41/2009, 10/2013 - др. закон, 101/2016, 67/2021 - др. закон и 114/2021), којима је предвиђено да јединица локалне самоуправе може да утврђује мере подршке за спровођење пољопривредне политике и мере политике руралног развоја за подручје територије јединице локалне самоуправе и да се средства за спровођење пољопривредне политике и политике руралног развоја обезбеђују у буџету јединице локалне самоуправе и користе у складу са програмима подршке за спровођење пољопривредне политике и политике руралног развоја.

 Овом Одлуком уређује се поступак доношења и реализације програма подршке за спровођење пољопривредне политике и политике руралног развоја за подручје Града Ниша, надлежни орган за доношење, односно реализацију програма и начин обезбеђења средстава.

 Градско веће Града Ниша је орган надлежан за доношење програма подршке за спровођење мера пољопривредне политике и политике руралног развоја и за усвајање Извештаја о спровођењу мера пољопривредне политике и политике руралног развоја, по истеку текуће буџетске године.

 Градска управa за имовину и одрживи развој је орган надлежан за реализацију програмских мера пољопривредне политике и политике руралног развоја, у складу са законом и другим прописима, као и за утврђивање садржине и елемената конкурса или јавног позива за избор корисника средстава на основу програма и расписивање истих.

 Средства за спровођење ове одлуке нису потребна, а за реализацију годишњих програма подршке пољопривредне политике и политике руралног развоја за подручје града средства ће се обезбеђивати се у оквиру буџета Града Ниша.

 Одлука о поступку доношења и реализације програма мера пољопривредне политике и политике руралног развоја за подручје Града Ниша доноси се ради повећања ефикасности и оперативности у реализацији годишњих програма и ради усаглашавања са законском регулативом и не захтева финансијска средства.

За реализацију годишњих програма подршке пољопривредне политике и политике руралног развоја за подручје града средства ће се обезбеђивати се у оквиру буџета Града Ниша у складу са самом Одлуком.

 Чланом 37. став 1.тачка 7. Статута Града Ниша (“Службени лист Града Ниша“, број 88/2008, 143/2016 и 18/2019), утврђена је надлежност Скупштине Града Ниша да доноси прописе и друге опште акте.

 Одлука ступа на снагу осмог дана од дана објављивања у „Службеном листу Града Ниша“.

НАЧЕЛНИК

Ружица Ђорђевић